बीजेपी-कांग्रेस का ट्विटर पर इंट्रेस्टिंग झगड़ा, कोई थमने को तैयार नहीं
BJP-Congress Twitter Controversy and Battle Unfolded. Follow Bharatiya Janata Party Congress Twitter Feud Insights and Analysis On Dainik Bhaskar (दैनिक भास्कर)
कर्नाटक चुनाव के दौरान बीजेपी और कांग्रेस के नेताओं की जुबान बेलगाम थी। जहरीला सांप से लेकर विषकन्या तक का शोर मचा। उम्मीद थी कि 10 मई को चुनाव होने के बाद ये बयानबाजी रुकेगी। 10 मई के बाद ये झगड़ा अब ट्विटर हैंडल पर शिफ्ट हो गया है।
पिछले 7 दिनों से हर रोज बीजेपी और कांग्रेस के ट्विटर हैंडल पर वॉर चल रही है। कोई पीछे हटने को तैयार नहीं। आप भी देखिए 11 मई से जारी इस ट्विटर वॉर की पूरी झलक...
11 मईः बीजेपी ने पोक किया, कांग्रेस ने पलटवार
इस झगड़े की शुरुआत होती है 11 मई को बीजेपी के एक ट्वीट से। जिसमें लिखा था- बीजेपी के सत्ता में आने के बाद भारत पूरी दुनिया में चमक रहा है। 2014 से पहले बहुत पीछे था।
कांग्रेस ने पलटवार करते हुए पीएम मोदी के वीडियो में 'थ्री इडियट्स' फिल्म का डायलॉग फिक्स किया और कैप्शन लिखा- सब चंगा नहीं है।
12 मईः बीजेपी ने दावों पर कांग्रेस बोली- करप्शन अंधाधुंध
12 मई को बीजेपी ने पीएम मोदी के सत्ता में आने के बाद मेडिकल कॉलेज, एम्स और मेडिकल सीट्स के बढ़ने की जानकारी दी। कांग्रेस ने लिखा- करप्शन अंधाधुन। इसी दिन एक और ट्वीट में कांग्रेस ने पीएम के मन की बात और राहुल के जन की बात का कंपैरिजन किया।
13 मईः बीजेपी ने वाड्रा का नाम लिया, कांग्रेस ने बजरंग बली का
13 मई यानी जिस दिन कर्नाटक विधानसभा चुनाव के नतीजे आए। बीजेपी ने ट्वीट किया- कांग्रेस परिवार के दामाद रॉबर्ट वाड्रा के जमीन घोटालों की कहानी। कांग्रेस ने मीम शेयर करते हुए 15 मिनट बाद ही लिखा- जय बजरंग बली... तोड़ दी भ्रष्टाचार की नली।
14 मईः करप्शन काल वर्सेज मोहब्बत की हवा
बीजेपी ने दोपहर में ट्वीट किया- 2014 से पहले करप्शन काल में सिर्फ गरीबी हटाओ के झूठे स्लोगन और वादे दिए जाते थे। 2014 के बाद अमृतकाल में भारत ने गरीबी को मिटा दिया है।
उसी दिन शाम तक कांग्रेस ने ट्वीट किया- मोहब्बत की हवा चल पड़ी है। इस कैप्शन के साथ पीएम मोदी की एक फोटो है, जो हवा से उड़ती हुई दिख रही है।
15 मईः अडाणी की जिप पर वंशवाद का जिक्र
इस दिन कांग्रेस ने पीएम मोदी जैसे दिखने वाले कैरिकेचर के मुंह पर अडाणी नाम का जिप लगी फोटो शेयर की। कैप्शन लिखा- कुछ बोलेंगे? बीजेपी ने इसका कोई स्पेसिफिक जवाब नहीं दिया। सिर्फ शाम में एक ट्वीट किया जिसमें लिखा था- वंशवाद के बाद 9 सालों में इतना बदल गया है देश का स्वास्थ्य तंत्र।
16 मईः मेरी दुनिया वर्सेज इनकी दुनिया
ये ट्विटर वॉर इस दिन अपने शबाब पर पहुंचा। दरअसल, कांग्रेस ने सुबह करीब 11 बजे पीएम मोदी की एक फोटो गैलरी में खड़े हुए एडिटेड फोटो पोस्ट की, जहां अडाणी की तस्वीरें लगी हुई थी। कैप्शन लिखा- मेरी दुनिया।
इसे रीट्वीट करते हुए बीजेपी ने शाम में राहुल गांधी की एक फोटो शेयर की, जिसमें गांधी-नेहरू फैमिली की तस्वीरें थीं। कैप्शन लिखा- इनकी दुनिया। 
17 मईः वाह क्या सीन है बनाम सीन संगीन है
17 मई को भी ये झगड़ा जारी रहा। सुबह कांग्रेस ने पीएम मोदी की अडाणी के साथ फोटो शेयर कर लिखा- वाह क्या सीन है। जवाब में बीजेपी ने कांग्रेस शासन में हुए भ्रष्टाचारों की लिस्ट शेयर करते हुए राहुल की फोटो के साथ लिखा- सीन संगीन है।
ग्राफिक्सः कुणाल शर्मा